S-4221/2023

Mál þetta, sem dómtekið var 10. október 2023, var höfðað með ákæru lögreglustjórans á höfuðborgarsvæðinu, dagsettri 4. júlí sama ár, á hendur F-kk-þgf Á-kk-þgf J-kk-þgf, kennitala [...], [...], Reykjavík, „fyrir eftirtalin hegningar- og fíkniefnalagabrot:

I.

Líkamsárás, með því að hafa, miðvikudaginn 11. maí 2022, utandyra við [...]í Reykjavík, veist með ofbeldi að A, kt. [...], tekið hann hálstaki og snúið niður í jörðina og slegið brotaþola með krepptum hnefa í andlit.

Mál nr. 007-2022-

[...]

Telst brot þetta varða við 1. mgr. 217. gr. almennra hegningarlaga nr. 19/1940.

II.

Fíkniefnalagabrot, með því að hafa, miðvikudaginn 11. maí 2022, utandyra við [...] og innandyra að [...] í Reykjavík, haft í vörslum sínum í sölu- og dreifingarskyni, samtals 552,74 grömm af maríhúana. Lögregla lagði hald á efnin við leit á ákærða og við húsleit á heimili hans.

Mál nr. 007-2022-

[...] .

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 552,74 grömmum af maríhúana samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, með síðari breytingum. Einnig er krafist upptöku á svörtum iphone farsíma, imei númeri [...]og samtals 29.500 krónum í reiðufé ásamt svartri útdraganlegri kylfu og sprautunál, sem hald var lagt á skv. 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. síðari breytingar og 1. mgr. 69. gr. b. almennra hegningarlaga nr. 19/1940, en fjármunirnir eru ætlaður ágóði af sölu ólöglegra fíkniefna.“

Ákæra var birt 2. október 2023 og málið var þingfest 10. sama mánaðar. Ákærði hefur skýlaust játað sök samkvæmt ákæru og samþykkt upptökukröfur. Þá er játningin studd sakargögnum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar sem lög leyfa, auk þóknunar til skipaðs verjanda sem greiðist úr ríkissjóði.

Samkvæmt því sem að framan greinir verður ákærði sakfelldur fyrir brot samkvæmt ákæru og eru þau réttilega færð til refsiákvæða í ákærunni. Ákærði er fæddur í [...] og samkvæmt sakavottorði hefur hann gengist undir sáttir hjá lögreglustjóra á árunum 2017 og 2019, meðal annars vegna fíkniefnalagabrota. Ákærða til málsbóta verður litið til játn-ingar hans hjá lögreglu og fyrir dómi. Til refsiþyngingar horfir að fíkniefni sem ákærði var með í vörslum sínum samkvæmt II. ákærukafla voru ætluð til sölu og dreifingar. Að öllu framangreindu virtu, og með vísan til 5. og 8. tölul. 1. mgr. 70. gr. í almennum hegningarlögum nr. 19/1940, verður ákærði dæmdur í fangelsi í þrjá mánuði en fresta skal fullnustu refsingarinnar og skal hún falla niður að liðnum tveimur árum frá upp-kvaðningu dómsins að telja haldi ákærði almennt skilorð 3. mgr. 57. gr. almennra hegn-ingarlaga.

Með vísan til lagaákvæða í ákæru verða gerð upptæk 552,74 gaf maríjúana og i Phone-farsími (munaskrárnúmer [...]), 29.500 krónur í reiðufé (munaskrárnúmer [...]), útdraganleg kylfa (munaskrárnúmer [...]) og sprautunál (munaskrárnúmer [...]).

Með vísan til 235. gr., sbr. 233. gr., laga nr. 88/2008 verður ákærða gert að greiða þóknun skipaðs verjanda síns, S-kk-ef A-kk-ef S-kk-ef lögmanns, vegna vinnu fyrir dómi, sem þykir út frá eðli og umfangi máls, hæfilega ákveðin 150.000 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið P-kk-nf F-kk-nf G-kk-nf saksóknarfulltrúi.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, F-x-x Á-kk-nf J-kk-nf, sæti fangelsi í þrjá mánuði en fresta skal fullnustu refsingarinnar og skal hún falla niður að liðnum tveimur árum frá deginum í dag að telja haldi ákærði almennt skilorð 3. mgr. 57. gr. almennra hegningarlaga nr. 19/1940.

Gerð eru upptæk 552,74 gaf maríjúana, i Phone- farsími (munaskrárnúmer [...]), 29.500 krónur í reiðufé (munaskrárnúmer [...]), útdraganleg kylfa (munaskrárnúmer [...]) og sprautunál (munaskrárnúmer [...])

Ákærði greiði sakarkostnað málsins sem er vegna þóknunar skipaðs verjanda hans, S-kk-ef A-kk-ef S-kk-ef lögmanns, 150.000 krónur.

D-kk-nf K-kk-nf